CELEX: 32021D0922
Language: fi
Date: 2021-06-07 00:00:00
Title: Neuvoston täytäntöönpanopäätös (EU) 2021/922, annettu 7 päivänä kesäkuuta 2021, luvan antamisesta Tanskalle soveltaa satamassa laiturissa oleville aluksille suoraan toimitettavaan sähköön alennettua verokantaa

9.6.2021   
               
               
                  FI
               
               
                  Euroopan unionin virallinen lehti
               
               
                  LI 203/3
               
            
         NEUVOSTON TÄYTÄNTÖÖNPANOPÄÄTÖS (EU) 2021/922,
         annettu 7 päivänä kesäkuuta 2021,
         luvan antamisesta Tanskalle soveltaa satamassa laiturissa oleville aluksille suoraan toimitettavaan sähköön alennettua verokantaa
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (1) ja erityisesti sen 19 artiklan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Tanskalle on annettu neuvoston täytäntöönpanopäätöksellä (EU) 2015/993 (2) direktiivin 2003/96/EY 19 artiklan mukaisesti lupa soveltaa 18 päivään kesäkuuta 2021 asti alennettua verokantaa sähköön, joka toimitetaan suoraan satamassa laiturissa oleville aluksille, ei kuitenkaan yksityisille huvialuksille, jäljempänä ’maasähkö’.
                  
               
                     (2)
                  
                  
                     Tanska pyysi 5 päivänä toukokuuta 2020 päivätyssä kirjeessään lupaa jatkaa alennetun sähköverokannan soveltamista maasähköön direktiivin 2003/96/EY 19 artiklan nojalla. Tanskan viranomaiset antoivat lisätietoja 16 päivänä helmikuuta 2021 päivätyssä kirjeessään.
                  
               
                     (3)
                  
                  
                     Alennetulla verokannalla, jota Tanska aikoo soveltaa, Tanska pyrkii jatkamaan maasähkön käytön edistämistä. Tällaisen sähkön käytön katsotaan olevan ympäristön kannalta vähemmän haitallinen tapa tyydyttää sähkön tarve satamassa laiturissa olevilla aluksilla kuin bunkkeriöljyn polttaminen tällaisilla aluksilla.
                  
               
                     (4)
                  
                  
                     Siltä osin kuin maasähkön käytöllä vältetään satamassa laiturissa olevilla aluksilla poltettavan bunkkeriöljyn aiheuttamia ilmansaastepäästöjä, se edistää satamakaupunkien paikallisen ilmanlaadun parantamista ja melun vähentämistä. Tämän vuoksi alennetun verokannan jatketulla soveltamisella maasähköön odotetaan edistävän unionin ympäristö-, terveys- ja ilmastopolitiikan tavoitteita.
                  
               
                     (5)
                  
                  
                     Tanskalle annettava lupa soveltaa edelleen alennettua verokantaa maasähköön ei ylitä sitä, mikä on tarpeen maasähkön käytön lisäämiseksi, koska aluksilla tapahtuva sähköntuotanto on useimmissa tapauksissa edelleen kilpailukykyisempi vaihtoehto. Samasta syystä ja teknologian melko pienen nykyisen markkinaosuuden vuoksi alennettu verokanta ei todennäköisesti johda voimassaoloaikanaan merkittävään kilpailun vääristymiseen eikä siten vaikuta kielteisesti sisämarkkinoiden toimintaan.
                  
               
                     (6)
                  
                  
                     Kunkin direktiivin 2003/96/EY 19 artiklan 2 kohdan nojalla myönnettävän luvan voimassaoloajan olisi oltava tiukasti rajattu. Jotta varmistetaan, että lupa myönnetään riittävän pitkäksi ajanjaksoksi, joka kannustaa asianomaisia talouden toimijoita tekemään tarvittavat investoinnit, on aiheellista myöntää pyydetty lupa 18 päivästä kesäkuuta 2021 alkaen 17 päivään kesäkuuta 2027 asti. Kuitenkin, jos neuvosto antaa maasähkön veroetuja koskevia yleisiä säännöksiä Euroopan unionin toiminnasta tehdyn sopimuksen 113 artiklan tai jonkin muun kyseisen sopimuksen asiaankuuluvan määräyksen nojalla, kyseisen luvan soveltaminen olisi lopetettava tällaisten säännösten soveltamisen alkamispäivästä, jos tällaisia säännöksiä aletaan soveltaa ennen 17 päivää kesäkuuta 2027.
                  
               
                     (7)
                  
                  
                     Jotta talouden toimijat saisivat oikeudellisen varmuuden ja jotta vältettäisiin sähkön jakelijoille ja uudelleenjakelijoille koituvan hallinnollisen rasituksen mahdollinen lisääntyminen, pyydetyn luvan olisi muodostettava saumaton jatkumo täytäntöönpanopäätöksellä (EU) 2015/993 hyväksytyn edellisen järjestelyn kanssa.
                  
               
                     (8)
                  
                  
                     Tämä päätös ei vaikuta valtiontukea koskevien unionin sääntöjen soveltamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tanskalle annetaan lupa soveltaa alennettua verokantaa sähköön, joka toimitetaan suoraan satamassa laiturissa oleville aluksille, ei kuitenkaan yksityisille huvialuksille, edellyttäen että direktiivin 2003/96/EY 10 artiklassa tarkoitettuja verotuksen vähimmäistasoja noudatetaan.
         
         
            2 artikla
            Tätä päätöstä sovelletaan 18 päivästä kesäkuuta 2021 alkaen 17 päivään kesäkuuta 2027.
            Kuitenkin, jos neuvosto antaa maasähkön veroetuja koskevia yleisiä sääntöjä Euroopan unionin toiminnasta tehdyn sopimuksen 113 artiklan tai jonkin muun kyseisen sopimuksen asiaankuuluvan määräyksen nojalla, tämän päätöksen voimassaolo lakkaa päivänä, jona näiden yleisten sääntöjen soveltaminen alkaa.
         
         
            3 artikla
            Tämä päätös on osoitettu Tanskan kuningaskunnalle.
         
         
            Tehty Luxemburgissa 7 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               F. VAN DUNEM
            
         
         
            (1)  EUVL L 283, 31.10.2003, s. 51.
         
            (2)  Neuvoston täytäntöönpanopäätös (EU) 2015/993, annettu 19 päivänä kesäkuuta 2015, luvan antamisesta Tanskalle soveltaa alennettua verokantaa satamissa suoraan aluksille toimitettavaan sähköön direktiivin 2003/96/EY 19 artiklan mukaisesti (EUVL L 159, 25.6.2015, s. 68).